## El Circuit Ricardo Tormo celebra este cap de setmana el CEF InterOpen de Velocitat

*** S’oferix entrada gratuïta per a tots els aficionats a la tribuna de boxs i al pàdoc
* Està prevista la presència de huit categories en la segona visita del CEF InterOpen de Velocitat al Circuit**

El Circuit Ricardo Tormo serà l’escenari, este cap de setmana 6 i 7 de setembre, d’una nova edició del Campionat d’Espanya de Velocitat – InterOpen (CEF InterOpen), una cita que comptarà amb la participació de pilots de múltiples categories.

El programa esportiu reunirà les principals categories de l’especialitat: Superbike (SBK), Supersport (SSP), Finetwork, Promo3 i Moto5, a més de la Handy Cup, competició inclusiva per a pilots amb diferents capacitats, i les Clàssiques, que aporten un valor històric al certamen.

Les activitats s’han iniciat amb dos jornades d’entrenaments lliures organitzats per la Federació de Motociclisme de la Comunitat Valenciana.

El dissabte 6 de setembre se celebraran els entrenaments cronometrats a partir de les 09:00 hores, que definiran les graelles d’eixida. Des de les 14:30 es disputaran les primeres proves oficials, amb les carreres de Clàssiques, Supersport, Handy Cup i Superbike, juntament amb una segona tanda de Clàssiques que tancarà la jornada.

El diumenge 7 de setembre tindrà lloc el gros de la competició amb nou carreres consecutives des de les 09:00 hores. Destaquen la primera carrera de Promo3, la segona de Superbike i Supersport, així com les finals de Moto5, Handy Cup i R4C Cup, que completen un programa amb activitat en pista fins a mitjana tard.

L’entrada serà lliure i gratuïta tant a la tribuna de boxs com al pàdoc, de manera que el públic podrà acostar-se als equips i pilots i disfrutar d’un ambient únic en el Circuit Ricardo Tormo.

Fecha: 04/09/2025